
Da li je mužu zabranjeno da se vrati s puta noću (nenajavljen) ?


* 
* 
* 
* 
* 
* 
* 
* 
* 
* 

 

Da li je mužu zabranjeno da se vrati s puta noću (nenajavljen) ?
================================================================

 

Džabir b. Abdullah, radijallahu anhu, kaže: “Poslanik, sallallahu alejhi ve sellem, nije preporučivao da muškarac dođe kući noću, iznenada i nenajavljen.”89


U drugoj verziji stoji da je Vjerovjesnik, sallallahu alejhi ve sellem, rekao: ‘Ako čovjek bude odsutan duže vrijeme, neka se ne pojavljuje kući noću. “90 A u jednoj drugoj verziji, opet, stoji: ‘Ako se s puta vratiš noću, nemoj ući u ženinu odaju sve dok se ona ne počešlja i ne pripremi. ”91


Enes, radijallahu anhu, kaže: “Allahov Poslanik, sallallahu alejhi ve sellem, nije se s puta vraćao noću, dolazio je ujutro i predvečer.”92


Ibn Abbas, radijallahu anhu, prenosi sljedeći hadis: “Ne pojavljujte  se svojim ženama noću”


Propisi u vezi s poglavljem:


Prvo, zabranjeno je da se čovjek vrati s puta noću, tj. da se ne najavi.


Drugo, kad se čovjek vrati s puta noću, postoji mogućnost da poželi svoju ženu – a ona se treba pripremiti, što se jasno kaže u navednim hadisima, te se zato ne treba pojaviti u to vrijeme. Nadalje, ako se čovjek vrati kući noću, može zateći svoju suprugu u stanju koje mu se neće svidjeti, što bi ga moglo navesti da je napusti. U tom smislu Džabir, radijallahu anhu, prenosi da je Resulullah, sallallahu alejhi ve selle, zabranio da se čovjek pojavljuje s puta iznenada noću, jer bi mogao uznemiriti svoje ukućane, a zabranio je, usto, da čovjek istražuje propuste svoje supruge.


Imam Eš-Ševkani u djelu Nejlul-evtar, 6/367, zapisao je: “U tome što je zabranjeno da se čovjek vraća s puta iznenada noću, krije se mudrost. Naime, u tom vremenu žena možda nije spremna za doček svog muža, možda se nije uljepšala itd., pa bi ga to moglo navesti da je napusti.”


Treće, ovo se odnosi samo na čovjeka koji duže vrijeme bude odsutan od kuće i to je, zapravo, povod izricanja ovog propisa. A pravilo glasi: “Kad nema povoda, nema ni propisa.” Drugim riječima, ukoliko čovjek izađe po danu zbog neke potrebe ili posla, pa se vrati navečer ili najavi svoj dolazak, zabrana se ne odnosi na njega. A Allah najbolje zna.


Četvrto, hafiz Ibn Hadžer izveo je iz navedenih hadisa nekoliko zaključaka. Rekao je, 9/340, “Iz hadisa koji se bave ovim zaključujemo da je nepoželjno da se čovjek susretne sa ženom kad je ona za to nespremna, da ne bi vidio ono što može biti uzrok da je napusti.” Također je rekao, 9/341: “Ovi nas hadisi podstiču na međusobnu ljubav, posebno na gajenje ljubavi među supružnicima. I pored toga što supružnici uglavnom znaju nedostatke onog drugog, zabranjeno je da se čovjek pojavljuje kod kuće iznenada noću, kako ne bi otkrio nešto što mu se neće dopasti. Ako islam traži da se ovako postupa sa supružnicima, onda je preče da se prema drugim ljudima bude oprezno… Ovi hadisi od nas traže da se ne izlažemo situacijama zbog kojih možemo o muslimanima loše misliti.”


 


———–  

Iz knjige “Enciklopedija Zabrana u Islamu 3. dio”  

Naslov originala: “Mewsua'tul-menahiš-šeri'jjeti fi sahihis-sunnetin-nebevijjeti ”  

Autor: Selim el-Hilali  

Preuzmite pdf knjigu na ovom linku:  

<https://pitajucene.com/wp-content/uploads/2019/09/Enciklopedija-zabrana-u-islamu-3.pdf>


